ਮੱਲਿਕਾ ਸ਼ੇਰਾਵਤ
ਮੱਲਿਕਾ ਸ਼ੇਰਾਵਤ ਅੰਗ੍ਰੇਜੀ: Mallika Sherawat ( ਜਨਮ 24 ਅਕਤੂਬਰ, 1976) ਭਾਰਤੀ ਸਿਨੇਮਾ ਦੀ ਪ੍ਰਸਿੱਧ ਅਦਾਕਾਰਾ ਅਤੇ ਇੱਕ ਮਾਡਲ ਹੈ। ਮੱਲੀਕਾ ਸ਼ੇਰਾਵਤ  ਇੱਕ ਅਜਿਹੀ ਭਾਰਤੀ ਅਦਾਕਾਰਾ ਹੈ ਜੋ ਹਿੰਦੀ, ਅੰਗਰੇਜ਼ੀ ਅਤੇ ਚੀਨੀ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਕੰਮ ਕਰਦੀ ਹੈ। ਖਵਾਸ਼ (2003) ਅਤੇ ਕਤਲ (2004) ਵਰਗੀਆਂ ਫਿਲਮਾਂ ਵਿਚ ਉਹ ਪਰਦੇ ਤੇ ਦਲੇਰਾਨਾ ਰਵੱਈਏ ਲਈ ਮਸ਼ਹੂਰ ਹੋਈ। ਮੱਲੀਕਾ ਸ਼ੇਰਾਵਤ ਨੇ ਖੁਦ ਨੂੰ ਸੈਕਸ ਸਿੰਬਲ ਦੇ ਤੌਰ ਤੇ ਸਥਾਪਿਤ ਕੀਤਾ ਹੈ ਅਤੇ ਬਾਲੀਵੁੱਡ ਵਿਚ ਸਭ ਤੋਂ ਪ੍ਰਸਿੱਧ ਹਸਤੀਆਂ ਵਿਚੋਂ ਇਕ ਹੈ। ਉਹ ਫਿਰ ਸਫਲ ਰੋਮਾਂਟਿਕ ਕਾਮੇਡੀ ਫਿਲਮ 'ਪਿਆਰ ਕੇ ਸਾਈਡ ਇਫੈਕਟਸ'(2006) ਵਿਚ ਨਜ਼ਰ ਆਈ। ਜਿਸ ਫਿਲਮ ਕਾਰਨ  ਉਸ ਦੀ ਆਲੋਚਨਾਤਮਿਕ ਪ੍ਰਸ਼ੰਸਾ ਕੀਤੀ। ਉਸ ਤੋਂ ਬਾਅਦ,ਉਹ 'ਆਪ ਕਾ ਸਰੂਰ - ਦ ਰਿਅਲ ਲੌਵਰ ਸਟੋਰੀ', 'ਵੈਲਕਮ'(2007) ਫਿਲਮ ਵਿੱਚ ਆਈ।ਇਨਾਂ ਫਿਲਮਾਂ ਨਾਲ ਉਸਨੂੰ ਸਭ ਤੋਂ ਵੱਡੀ ਵਪਾਰਕ ਸਫਲਤਾ ਮਿਲੀ।ਇਨਾਂ ਫਿਲਮਾਂ ਤੋਂ ਬਾਅਦ 'ਡਬਲ ਧਾਮਲ'(2011) ਵਰਗੀ ਫਿਲਮ ਵਿੱਚ ਦਿਖਾਈ ਦੇ ਰਹੀ ਹੈ।ਉਹ ਕੁਝ ਬਾਲੀਵੁੱਡ ਸਿਤਾਰਿਆਂ ਵਿਚੋਂ ਇਕ ਹੈ, ਜੋ ਹਾਲੀਵੁੱਡ ਦੇ ਲਈ ਕਰਾਸਓਵਰ ਦੀ ਕੋਸ਼ਿਸ਼ ਕਰ ਰਹੇ ਹਨ।

ਮੁੱਢਲਾ ਜੀਵਨ

ਮੱਲੀਕਾ ਸ਼ੇਰਾਵਤ ਦਾ ਜਨਮ ਹਰਿਆਣਾ ਦੇ ਹਿਸਾਰ ਜਿਲ੍ਹੇ ਦੇ ਇਕ ਛੋਟੇ ਜਿਹੇ ਪਿੰਡ ਮੋਠ ਵਿਚ ਹੋਇਆ ਸੀ। ਉਹ ਇਕ ਜਾਟ ਪਰਿਵਾਰ ਨਾਲ ਸੰਬੰਧ ਰੱਖਦੀ ਹੈ।ਮਲਿਕਾ ਦੇ ਪਿਤਾ ਦਾ ਨਾਂ ਮੁਕੇਸ਼ ਕੁਮਾਰ ਲਾਂਬਾ ਹੈ। ਉਸਨੇ ਰੀਮਾ ਨਾਂ ਦੇ ਹੋਰ ਅਭਿਨੇਤਰੀਆਂ ਨਾਲ ਉਲਝਣ ਤੋਂ ਬਚਣ ਲਈ "ਮੱਲਿਕਾ" ਆਪਣਾ ਸਕ੍ਰੀਨ ਨਾਮ ਅਪਣਾਇਆ,ਜਿਸ ਤੋਂ ਭਾਵ "ਮਹਾਰਾਣੀ"ਹੈ।"ਸ਼ੇਰਾਵਤ" ਉਸ ਦੀ ਮਾਂ ਦਾ ਪਹਿਲਾ ਨਾਂ ਹੈ। ਸ਼ੇਰਾਵਤ ਦੇ ਪਰਿਵਾਰ ਨੇ ਹੁਣ ਉਸਦੇ ਕਰੀਅਰ ਨੂੰ ਸਵੀਕਾਰ ਕਰ ਲਿਆ ਹੈ ਅਤੇ ਹੁਣ ਉਸਦਾ ਪਰਿਵਾਰ ਅਤੇ ਸ਼ੇਰਾਵਤ ਇਕ ਦੂਜੇ ਨਾਲ ਸੁਲ੍ਹਾ ਕਰ ਰਹੇ ਹਨ। ਮਲਿਕਾ ਸ਼ੇਰਾਵਤ ਦਿੱਲੀ ਪਬਲਿਕ ਸਕੂਲ, ਮਥੁਰਾ ਰੋਡ ਵਿਚ ਪੜ੍ਹੀ ਹੈ। ਉਸ ਨੇ ਦਿੱਲੀ ਯੂਨੀਵਰਸਿਟੀ ਦੇ ਮਿਰਾਂਡਾ ਹਾਊਸ ਤੋਂ ਫ਼ਲਸਫ਼ੇ ਦੀ ਡਿਗਰੀ ਪ੍ਰਾਪਤ ਕੀਤੀ ਹੈ।

ਫਿਲਮਾਂ ਵਿੱਚ ਕੈਰੀਅਰ
ਫਿਲਮਾਂ ਵਿੱਚ ਦਾਖਲ ਹੋਣ ਤੋਂ ਪਹਿਲਾਂ, ਸ਼ੇਰਾਵਤ ਨੇ ਟੈਲੀਵਿਜ਼ਨ ਵਿੱਚ ਵਪਾਰਕ ਇਸ਼ਤਿਹਾਰਾਂ, ਅਮਿਤਾਭ ਬੱਚਨ ਨਾਲ BPL ਵਿੱਚ ਅਤੇ ਸ਼ਾਹਰੁਖ਼ ਖ਼ਾਨ ਨਾਲ ਸੈਂਟਰੋ ਵਿਚ ਕੰਮ ਕੀਤਾ ।ਉਹ ਨਿਰਮਲ ਪਾਂਡੇ ਦੇ "ਮਾਰ ਡਾਲਾ" ਅਤੇ ਸੁਰਜੀਤ ਬਿੰਦਰਖੀਆ ਦੇ "ਲੱਕ ਟੂਣੁ" ਸੰਗੀਤ ਵੀਡੀਓ ਵਿਚ ਵੀ ਪ੍ਰਗਟ ਹੋਈ। ਉਸਨੇ 'ਜੀਣਾ ਸਿਰਫ ਮੇਰੇ ਲੀਏ' ਨਾਂ ਦੀ ਇੱਕ ਛੋਟੀ ਜਿਹੀ ਫਿਲਮ ਨਾਲ ਫਿਲਮਾਂ ਵਿੱਚ ਸ਼ੁਰੂਆਤ ਕੀਤੀ।ਮਲਿਕਾ ਸ਼ੇਰਾਵਤ ਨੇ 2004ਵਿੱਚ ਆਈ ਫਿਲਮ 'ਖਵਾਹਿਸ਼'ਵਿੱਚ ਕੰਮ ਕੀਤਾ।'ਮਰਡਰ' ਫਿਲਮ ਵਿਚ ਉਸ ਦੀ ਕਾਰਗੁਜ਼ਾਰੀ ਲਈ ਮਲਿਕਾ ਨੂੰ ਜ਼ੀ ਸਿਨ ਅਵਾਰਡ ਵਿਚ ਉਸ ਨੂੰ 'ਬੈਸਟ ਐਕਟਰੈੱਸ' ਲਈ ਐਵਾਰਡ ਮਿਲਿਆ। 2005 ਵਿਚਮੱਲੀਕਾ ਸ਼ੇਰਾਵਤ ਨੇ ਇਕ ਚੀਨੀ ਫ਼ਿਲਮ 'ਦ ਮਿੱਥ' ਵਿਚ ਕੰਮ ਕੀਤਾ।ਜਿਸ ਵਿਚ ਉਸਨੇ ਜੈਕੀ ਚੈਨ ਨਾਲ ਕੰਮ ਕੀਤਾ।ਉਸਨੇ ਇਸ ਫਿਲਮ ਵਿੱਚ ਇਕ ਭਾਰਤੀ ਲੜਕੀ ਦੀ ਭੂਮਿਕਾ ਨਿਭਾਈ, ਜੋ ਚੈਨ ਦੇ  ਕਿਰਦਾਰ ਨੂੰ  ਨਦੀ ਤੋਂ ਬਚਾਉਂਦੀ ਹੈ।ਮਿਥਕ ਉਸ ਦੀ ਪਹਿਲੀ ਅੰਤਰਰਾਸ਼ਟਰੀ ਫ਼ਿਲਮ ਸੀ। ਟਾਈਮ ਮੈਗਜ਼ੀਨ ਦੇ ਰਿਚਰਡ ਕੋਰਲਿਸ ਨੇ ਫ਼ਿਲਮ ਨੂੰ ਪ੍ਰਫੁੱਲਤ ਕਰਨ ਲਈ ਕੈਨਸ ਫਿਲਮ ਫੈਸਟੀਵਲ 'ਤੇ ਉਸ ਦੀ ਪੇਸ਼ਕਾਰੀ ਵੱਲ ਬਹੁਤ ਧਿਆਨ ਦਿੱਤਾ।

ਨਿੱਜੀ ਜੀਵਨ 
ਇੱਕ ਏਅਰ ਹੋਸਟੇਸ ਦੇ ਤੌਰ 'ਤੇ ਆਪਣੇ ਸੰਖੇਪ ਕਾਰਜਕਾਲ ਦੌਰਾਨ, ਸ਼ੇਰਾਵਤ ਨੇ 1997 ਵਿੱਚ ਦਿੱਲੀ ਸਥਿਤ ਪਾਇਲਟ ਕਰਨ ਸਿੰਘ ਗਿੱਲ ਨਾਲ ਵਿਆਹ ਕਰਵਾ ਲਿਆ। ਬਾਅਦ ਵਿੱਚ ਉਸਨੇ ਉਸਨੂੰ ਤਲਾਕ ਦੇ ਦਿੱਤਾ। ਉਸਨੇ ਆਪਣੇ ਵਿਆਹ ਨੂੰ ਗੁਪਤ ਰੱਖਿਆ ਕਿਉਂਕਿ ਤਲਾਕ ਦੇ ਕਲੰਕ ਨੇ ਬਾਲੀਵੁੱਡ ਵਿੱਚ ਉਸਦੇ ਉਭਾਰ ਨੂੰ ਰੋਕਿਆ ਸੀ। ਉਸਨੇ 2017 ਵਿੱਚ ਫ੍ਰੈਂਚ ਰੀਅਲ ਅਸਟੇਟ ਏਜੰਟ ਸਿਰਿਲ ਆਕਸੇਨਫੈਨਸ ਨੂੰ ਡੇਟ ਕੀਤਾ।

ਸਰਗਰਮੀ 
ਸ਼ੇਰਾਵਤ 2014 ਵਿੱਚ 65ਵੀਂ ਸੰਯੁਕਤ ਰਾਸ਼ਟਰ DPI/NGO ਕਾਨਫਰੰਸ ਵਿੱਚ ਔਰਤਾਂ ਦੇ ਮੁੱਦਿਆਂ 'ਤੇ ਚਰਚਾ ਕਰਦੇ ਹੋਏ ਔਰਤਾਂ ਦੇ ਅਧਿਕਾਰਾਂ ਦੀ ਸਰਗਰਮੀ ਨਾਲ ਜੁੜੀ ਹੋਈ ਹੈ। 2018 ਕਾਨਸ ਫਿਲਮ ਫੈਸਟੀਵਲ ਦੌਰਾਨ, ਸ਼ੇਰਾਵਤ ਨੇ ਫ੍ਰੀ ਏ ਗਰਲ ਇੰਡੀਆ ਐਨਜੀਓ ਦਾ ਸਮਰਥਨ ਕਰਨ ਲਈ ਆਪਣੇ ਆਪ ਨੂੰ ਬਾਰਾਂ ਘੰਟਿਆਂ ਲਈ ਇੱਕ ਪਿੰਜਰੇ ਵਿੱਚ ਬੰਦ ਕਰ ਲਿਆ ਸੀ।

ਹੋਰ ਵੇਖੋ

ਹਵਾਲੇ

ਬਾਹਰੀ ਕੜੀਆਂ
21ਵੀਂ ਸਦੀ ਦੀਆਂ ਅਦਾਕਾਰਾਵਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
21ਵੀਂ ਸਦੀ ਦੀਆਂ ਔਰਤਾਂ
21ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
21ਵੀਂ ਸਦੀ ਦੇ ਲੋਕ
ਜਨਮ 1976